《涿郡张守四咏 其三 夏祷甘霖》
明代·谢廷柱

望霓民皇皇，桔槔力已竭。太守视四境，忧恫如就爇。

祈天深自咎，臣职无乃缺。至诚乃回天，大雨漫原垤。

焦然就槁苗，勃尔生意茁。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。